Oznam pre žiadateľov o zaradenie do opatrenia životné podmienky zvierat

**v roku 2007**

PPA oznamuje všetkým žiadateľom, ktorí podali v roku 2007 žiadosť o zaradenie do opatrenia životné podmienky zvierat, že v 18. týždni (28. – 30. 4. 2008) bude vyhodnocovať predložené žiadosti.

Agentúra umožňuje žiadateľom **prehodnotiť počet dobytčích jednotiek** (DJ), ktoré uviedli v žiadosti na rok 2007 (napr. žiadateľ môže prehodnotiť situáciu v podniku, ktorá vznikla v dôsledku nových zmien, resp. podmienky pre poskytovanie podpory nebude môcť žiadateľ plniť).

V súlade s článkom 22 nariadenia Komisie č. 796/2004 je možné žiadosť **čiastočne** alebo **úplne** stiahnuť. **Zvýšenie počtu DJ v podanej  žiadosti nie je možné.**

Stiahnutie žiadosti je možné písomne predložiť na príslušné regionálne pracovisko PPA najneskôr do 25. 4. 2008.

Po termíne 25. 4. 2008 zašle PPA žiadateľom písomné podklady na potvrdenie záväzku. V prípade, ak žiadateľ bude mať vystavené podklady na potvrdenie záväzku, nebude možné žiadosť čiastočne stiahnuť. Žiadateľ bude mať len možnosť nevstúpenia do záväzku.

Upozorňujeme žiadateľov, že na internetovej stránke www.apa.sk v rubrike Sekcia priamych podpôr/Priame platby/Rok 2008 je uverejnený aktuálny návrh nariadenia vlády SR o podmienkach poskytovania platieb na opatrenie životné podmienky zvierat.